Starši ludźo we Wojerecach měli so bóle na wšědnym žiwjenju wobdźělić a njepřebywać jenož w swojim bydlenju. Tomule zaměrej ma słužić wosebity dźeń srjedź septembra.
Wojerecy (AK/SN). Po lěće 2013 přeproša město Wojerecy znowa na dźeń seniorow, kotryž je zwjazany z wosebitymi seniorskimi wikami. Termin 13. septembra organizuje syć towarstwow a zwjazkow zhromadnje z přiradomaj za seniorow a za zbrašenych na žurli Wojerowskeje lutowarnje. „Chcemy k wuměnje nazhonjenjow a k mjezsobnemu zeznaću pozbudźeć“, podšmórny předsydka přirady seniorow Gabriele Mark wčera na nowinarskej rozmołwje.
szl_Latn szl_Latn